88 ಲಕ್ಷ ರೂಪಾಯಿ ಖರ್ಚು ಮಾಡಿ ಇಡೀ ದೇಹಕ್ಕೆ ಟ್ಯಾಟೂ ಹಾಕಿಸಿಕೊಂಡ ಯುವತಿ ಅವಳ ಗತಿ ಏನಾಯ್ತು? ಕೈಗೆ ಅಥವಾ ಕಾಲಿಗೆ ಇಲ್ಲವೇ ಕತ್ತಿನ ಮೇಲೆ ಚಿಕ್ಕದಾಗಿ ಟ್ಯಾಟೂ ಹಾಕಿಸಿಕೊಳ್ಳಬೇಕು ಎಂಬುದು ಅನೇಕರ ಕನಸು. ಅದೇ ರೀತಿ ಕೆಲವರು ಟ್ಯಾಟೂ ಹಾಕಿಸಿಕೊಳ್ಳುತ್ತಾರೆ. ಕೆಲವರು ತೋಳಿನ ಭಾಗದಲ್ಲಿ ಅಥವಾ ಬೆನ್ನಿನ ಭಾಗದಲ್ಲಿ ದೊಡ್ಡದಾಗಿ ಟ್ಯಾಟೂ ಹಾಕಿಸಿಕೊಳ್ಳುತ್ತಾರೆ. ವಿರಾಟ್ ಕೋಹ್ಲಿ ಸೇರಿ ಸಾಕಷ್ಟು ಸೆಲೆಬ್ರಿಟಿಗಳು ಟ್ಯಾಟೂ ಹಾಕಿಸಿಕೊಂಡು ಮಿಂಚಿದ್ದಾರೆ. ಆದರೆ, ಇಲ್ಲೋರ್ವ ಯುವತಿ ದೇಹದ ಮೇಲೆ ಒಂದಲ್ಲ, ಎರಡಲ್ಲ ಬರೋಬ್ಬರಿ 600 ಟ್ಯಾಟೂ ಹಾಕಿಕೊಂಡಿದ್ದಾರೆ. ಅಲ್ಲದೆ, ಕಣ್ಣಿಗೆ ಬ್ಲೂ ಇಂಕ್ ಹಾಕಿಸಿಕೊಂಡಿದ್ದಾರೆ. ಇದಕ್ಕಾಗಿ ಈಕೆ ಖರ್ಚು ಮಾಡಿದ್ದು ಬರೋಬ್ಬರಿ 88 ಲಕ್ಷ ರೂಪಾಯಿ! ಅಂಬರ್ ಲ್ಯೂಕ್ ಆಕೆಯ ಹೆಸರು. ಆಕೆ ಕ್ವೀನ್ಸ್ಲ್ಯಾಂಡ್ನ ಬ್ರಿಸ್ಬೇನ್ ಅವರು. ಮೊದಲಿನಿಂದಲೂ ಈಕೆಗೆ ಟ್ಯಾಟೂ ಹಾಕಿಸಿಕೊಳ್ಳಬೇಕು ಎನ್ನುವ ಹುಚ್ಚಿತ್ತು. ಇದಕ್ಕಾಗಿ ಹಣ ಕೂಡಿಟ್ಟು ಟ್ಯಾಟೂ ಹಾಕಿಸಿಕೊಂಡಿದ್ದಾಳೆ. ಟ್ಯಾಟೂ ಹಾಕಿಸಿಕೊಳ್ಳುವುದಕ್ಕೂ ಮೊದಲ ದೇಹ ಹೇಗಿತ್ತು ಮತ್ತು ಟ್ಯಾಟೂ ಹಾಕಿಸಿಕೊಂಡ ನಂತರದಲ್ಲಿ ದೇಹ ಹೇಗಿದೆ ಎನ್ನುವ ಫೋಟೋಗಳನ್ನು ಅವರು ಹಂಚಿಕೊಂಡಿದ್ದಾರೆ. ಮುಖ, ಕತ್ತು, ಸ್ತನ, ಹಿಂಭಾಗ ಸೇರಿ ದೇಹದ ಪ್ರತಿ ಭಾಗಕ್ಕೂ ಟ್ಯಾಟೂ ಹಾಕಿಕೊಂಡಿದ್ದಾರೆ. ಅಲ್ಲದೆ ಕಣ್ಣಿಗೆ ಬ್ಲ್ಯೂ ಇಂಕ್ ಹಾಕಿದ್ದರಿಂದ ಇವರಿಗೆ ಮೂರುವಾರ ಕಣ್ಣು ಕಾಣುತ್ತಿರಲಿಲ್ಲ. ನಂತರದಲ್ಲಿ ನಿಧಾನವಾಗಿ ಕಣ್ಣು ಕಾಣಲು ಆರಂಭವಾಗಿದೆ. ಟ್ಯಾಟೂ ಹಾಕಿಕೊಂಡ ಯುವತಿ ಟ್ಯಾಟೂ ಹಾಕಿಕೊಂಡ ಯುವತಿ